###### Szentendre Város Önkormányzat Képviselő-testületének

**15/2017. (IV.20.) önkormányzati rendelete**

**a közterület- és nevek településrész-nevek megállapításáról, valamint a házszámozás rendjéről szóló 20/2016. (VI.20.) önkormányzati rendelet módosításáról**

Szentendre Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (3) bekezdésében kapott felhatalmazás alapján, az Alaptörvény 32. cikk (1) bekezdés a) pontjában valamint a Magyarország helyi önkormányzatairól szóló 2011. CLXXXIX. törvény 51. § (5) bekezdésében meghatározott feladatkörében eljárva a közterület- és településrész-nevek megállapításáról, valamint a házszámozás rendjéről szóló rendeletét az alábbiak szerint módosítja:

**1. § Szentendre Város Önkormányzat Képviselő-testületének a közterület-és településrész-nevek megállapításáról, valamint a házszámozás rendjéről szóló 20/2016. (VI.20.) önkormányzati rendeletének 8. § (4) bekezdése az alábbi h) ponttal egészül ki:**

„8.§ (4) h) Ha egy ingatlan több közterülettel is érintkezik, akkor a házszámot arról a közterületről kell megállapítani, amely felől az ingatlan területére be lehet lépni. Amennyiben az ingatlan területére több közterületről is be lehet lépni (különösen ha az ingatlan nincs körbekerítve vagy több közterület irányában is rendelkezik kapuval), és az ingatlan közterületnévvel még nem rendelkezik, akkor a tulajdonos vagy a tulajdonostársak egyszerű többségének egyező nyilatkozata alapján kell az ingatlan házszámát megállapítani.”

**2. §** (1) Jelen rendelet a kihirdetést követő napon lép hatályba, és az azt követő napon hatályát veszti.

(2) A rendelet kihirdetéséről a jegyző gondoskodik.

Szentendre, 2017. április 13.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2017. április 20-án került kihirdetésre.

**dr. Gerendás Gábor**

jegyző